Diari Oficial de la Generalitat Valenciana


Sumari del DOGV 4414, del 09-01-2003 (2002/14444)

ORDE de 4 desembre de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14401


Data del document
:   04-12-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Paterna
    * Carcaixent
    * Gandia
    * València
    * ensenyament privat
    * centre d'ensenyament

ORDE de 4 desembre de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2002/14080]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions, informe favorable de la Inspecció Educativa quant a la relació de professors i titulacions respectives o, si s'escau, el compromís dels centres d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris i l'Ordre de 2 de febrer de 1998, de la Conselleria de Cultura, Educació i Ciència, per la qual s'estableixen els requisits mínims dels centres incomplets d'Educació Infantil.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar amb efectes de l'inici del present curs 2002/2003 l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
DISPOSICIÓ ADDICIONAL PRIMERA
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
DISPOSICIÓ ADDICIONAL SEGONA
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del dia següent de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des del dia següent de la notificació o publicació, segons corresponga.
  
València, 4 de desembre de 2002
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: Santa Magdalena Sofía
  
Titular: RR. del Sagrado Corazón de Jesús
  
Domicili: C/ Carrera del Riu, 67
  
Localitat: València
  
Província: València
  
Codi: 51121727
  
Ensenyaments i capacitat màxima que s'autoritzen:
  
- Educació Especial, suport a la integració, amb 2 unitats i 30 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària amb 150 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 2 unitats d'Educació Especial (suport a la integració) amb 30 llocs escolars.
  
Centre: Nuestra Señora de los Desamparados
  
Titular: Arzobispado de Valencia
  
Domicili: C/ Parque de Nazaret, 82
  
Localitat: València
  
Província: València
  
Codi: 01616068
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 12 unitats d'Educació Primària amb 300 llocs escolars.
  
- 8 unitats d'Educació Secundària Obligatòria, amb 236 llocs escolars.
  
- 1 unitat d'Educació Especial (suport a la integració) amb 15 llocs escolars.
  
Centre: Nuestra Señora de los Desamparados
  
Titular: Junta Patronos Asilo Nuestra Señora de los Desamparados
  
Domicili: C/ Santa Ana, 4
  
Localitat: Carcaixent
  
Província: València
  
Codi: 41570656
  
Ensenyaments i capacitat màxima que s'autoritzen:
  
- Educació Infantil de primer cicle incomplet, amb 2 unitats i 33 llocs escolars, de manera que el centre queda configurat en la seua totalitat amb la següent composició:
  
- 2 unitats d'Educació Infantil primer cicle, amb 33 llocs escolars, ditribuïts de la següent manera:
  
\* 1 unitat per a xiquets fins als 2 anys amb 13 llocs escolars.
  
\* 1 unitat per a xiquets de 2-3 anys amb 20 llocs escolars.
  
- 3 unitats d'Educació Infantil de segon cicle, amb 73 llocs escolars.
  
Centre: Abad Sola
  
Titular: RR. Operarias Catequistas de Nuestra Señora de los Dolores
  
Domicili: C/ San Francisco de Borja, 36
  
Localitat: Gandia
  
Província: València
  
Codi: 18240163
  
Ensenyaments i capacitat màxima que s'autoritzen:
  
- Educació Infantil de primer cicle incomplet 1 unitat amb 20 llocs escolars i Educació Especial, suport a la integració amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 1 unitat d'Educació Infantil, primer cicle, per a xiquets de 2-3 anys amb 20 llocs escolars.
  
- 3 unitats d'Educació Infantil, segon cicle, amb 74 llocs escolars.
  
- 6 unitats d'Educació Primària amb 150 llocs escolars.
  
- 5 unitats d'Educació Secundària Obligatòria, amb 150 llocs escolars.
  
- 1 unitat d'Educació Especial (suport a la integració) amb 15 llocs escolars.
  
Centre: Liceo Hispano
  
Titular: Liceo Hispano, SL.
  
Domicili: C/ Maestro Juan Magal Benzo, 31
  
Localitat: Paterna
  
Província: València
  
Codi: 85926897
  
Ensenyaments i capacitat màxima que s'autoritzen:
  
- Educació Especial, suport a la integració, amb 2 unitats i 30 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, segon cicle, amb 124 llocs escolars.
  
- 12 unitats d'Educació Primària amb 271 llocs escolars.
  
- 8 unitats d'Educació Secundària Obligatòria, amb 229 llocs escolars.
  
- 2 unitats d'Educació Especial (suport a la integració) amb 30 llocs escolars.
  
Centre: San José
  
Titular: Hermanas de la Doctrina Cristiana
  
Domicili: C/ Maria Roca, 1
  
Localitat: La Pobla de Vallbona
  
Província: València
  
Codi: 04723435
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 68 llocs escolars.
  
- 6 unitats d'Educació Primària amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 1 unitat d'Educació Especial (suport a la integració) amb 15 llocs escolars.